भड़ास4मीडिया के एडिटर यशवंत सिंह जो कल रात लगातार महुआ न्यूज के आफिस के सामने मौजूद रहे और आंदोलनकारी कर्मियों से मिलकर उन्हें अपना समर्थन दिया, ने एक बयान में कहा है कि कल बारह बजे भड़ास की पूरी टीम और समर्थकों की फौज महुआ न्यूज के सामने पहुंच रही है. उन्होंने कहा- ''आप सभी न्यू मीडिया, वेब, ब्लाग, सोशल मीडिया के साथियों समेत पूरे मीडिया जगत और आम लोगों से अपील है कि इस ऐतिहासिक मौके पर जरूर पहुंचें ताकि मीडियाकर्मियों का संघर्ष आगे बढ़ सके और प्रबंधन को घुटने टेकने के लिए मजबूर किया जा सके. आज बारह बजे महुआ न्यूज को घेरने का आंदोलन किसी एक संगठन या किसी एक पोर्टल या किसी एक पत्रकार की तरफ से नहीं बल्कि सवा सौ हड़ताली महुआ मीडियाकर्मियों के समर्थन में स्वतःस्फूत उपजा आंदोलन है जिसे आगे भी चलाया जाता रहेगा.''